درحقيقت قرآن كا يہ ايك مختصر اور واضح استدلال ہے جس ميں نجران كے عيسائيوں كے حضرت عيسى عليہ السلام كے بارے ميں دعوى الوہيت كا جواب ہے_ فرمايا گيا ہے كہ اگر حضرت عيسى عليہ السلام باپ كے بغير پيدا ہوئے تو يہ امر اس كى دليل كبھى نہيں بن سكتا كہ وہ خدا كے  بيٹے يا خود خدا تھے،كيونكہ يہ بات تو حضرت آدم(ع) كے بارے ميں عجيب ترين صورت ميں محقق اور ثابت ہوچكى ہے_ وہ تو ماں باپ دونوں كے بغير دنيا ميں آئے تھے،اس لئے جيسے حضرت آدم كى مٹى سے پيدائشے كوئي تعجب كى بات نہيں ہے، اور وہ خدا جو كام انجام دينا چاہے اس كا فعل اور ارادہ ہم آہنگ ہيں، اسى طرح حضرت عيسى عليہ السلام كا اپنى والدہ سے بغير باپ كے پيدا ہونا كوئي محال مسئلہ نہيں ہے، بلكہ حضرت آدم كى پيدائشے كئي لحاظ سے زيادہ تعجب خيز ہے، پس اگر بغير باپ كے حضرت عيسى عليہ السلام كى پيدائشے ان كى الوہيت كى دليل ہے تو حضرت  آدم اس امر كے زيادہ مستحق ہيں_